การดูผู้หญิงกินเด็ก การหว่านเสน่ห์ให้ผู้หญิงที่แก่กว่า
จริงๆ แล้วให้ลืมคำๆ นี้ไปเลยก็ดี ถ้าคุณสนใจที่จะคบกับผู้หญิงที่อายุมากกว่า และ/หรือมีสัมพันธ์ที่โรแมนติกไปด้วยกัน คุณก็ควรทำเหมือนเธอเป็นคนๆ หนึ่ง อย่าทำเหมือนเธอเป็นผู้หญิงสไตล์เซ็กซี่ร้อนแรงแบบที่ผู้หญิงมีอายุบางคนจะดูเป็นอย่างนั้น ปกติแล้วจะขึ้นชื่อว่าผู้หญิงกินเด็กได้ ก็จะมีอายุอยู่ที่ประมาณ 40 ปีขึ้นไป อย่างไรก็ตาม บางทีก็อาจอายุน้อยลงมาหน่อยอย่าง 35 ในนิยามของคนที่มอง ด้วยครีมและเครื่องสำอางในปัจจุบัน ทำให้ผู้หญิงและผู้ชายหลายๆ คนดูอ่อนเยาว์กว่าวัย ส่วนสิ่งที่สามารถใช้สังเกตอายุได้นี้ สามารถใช้ได้กับทั้งสองเพศเลยนะ  ผมที่แห้ง สีหม่น และ/หรือบาง: ทั้งผู้หญิงและผู้ชายจะมีคุณภาพของผมที่ต่ำลงเมื่อถึงวัย คุณอาจสังเกตเห็นผู้หญิงมีอายุที่จะมีเส้นผมเปราะบาง ไม่มันเงาและดูมีน้ำหนักเหมือนคนที่อายุอ่อนกว่า ผมของเธออาจย้อมสีเพื่อปกปิดผมขาวด้วยก็เป็นได้  คิ้วและขนตาบาง: ในช่วงอายุนั้น ฮอร์โมนจะลดลงและขนก็จะขึ้นช้าลง ซึ่งจะทำให้คิ้วและขนตาดกดำน้อยลงนั่นเอง ผู้หญิงบางคนอาจเลือกที่จะใช้ดินสอเขียนหรือไปสักคิ้ว รวมถึงต่อขนตาด้วย ฉะนั้นมันก็อาจยากที่จะตัดสินอายุจากปัจจัยนี้เพียงปัจจัยเดียวอยู่ดี ริมฝีปากบางและสารเคลือบฟันสึกหรอ: ริมฝีปากจะเหี่ยวและบางตามอายุ และฟันจะสึกกร่อนด้วย คุณอาจสังเกตได้ที่ขอบบางๆ รอบปากของผู้หญิง ริมฝีปากที่บางลง (บางส่วนอาจถูกดินสอเขียนขอบปากเขียนทับไว้) และฟันที่ดูหมองและเป็นสีใสๆ ผิวหนังบาง: เมื่อผู้ชายและผู้หญิงมีอายุที่มากขึ้น ผิวที่เรียนเนียนบริเวณคอจะขึ้นเป็นรอยสันและมีริ้วรอย ยกเว้นว่าจะฉีดโบท็อกซ์หรือไปยกกระชับหน้ามาก็เท่านั้น ผิวหนังที่บางก็จะมีให้เห็นที่มือ เส้นเลือดที่ข้อมือ ข้อนิ้วมือ และเส้นเอ็นเช่นกัน เข่าและศอกแห้งและหย่อนคล้อย: ด้วยอายุ ผิวหนังบริเวณเข่าและข้อศอกแถวๆ ข้อต่อจะแห้งและหย่อนคล้อย ผิวแถวๆ ข้อศอกจะมีสีเข้มขึ้นและแห้งกว่าผิวรอบๆ จิตวิทยาเชิงวิวัฒนาการแสดงให้เห็นว่าเมื่อประเมินความต้องการของผู้หญิงแล้ว การดึงดูดทางร่างกายนั้นเป็นปัจจัยที่สำคัญกว่าการประเมินความพึงพอใจของผู้ชาย นั่นหมายความว่า ขณะที่ผู้ชายที่มีเสน่ห์น่าดึงดูดน้อยกว่า ก็ยังเป็นที่พึงพอใจได้เมื่อดูที่ความฉลาด อารมณ์ขัน การเงิน ฯลฯ ส่วนผู้หญิงจะถูกตัดสินจากรูปร่างหน้าตาภายนอกมากกว่านั่นเอง เพราะเหตุนี้ จึงสมเหตุสมผลแล้ว ที่ทำให้บางทีผู้หญิงต้องลุกขึ้นมาแต่งหน้าเพื่อกลบอายุตนเองที่จะทำให้เธอเป็นที่น่าพอใจน้อยลง  คุณอาจสังเกตเห็นผู้หญิงมีอายุลงรองพื้น ครีมบำรุงผิว และเฉดดิ้งมากขึ้นเพื่อทำให้หน้าดูเนียนและทำให้หน้าดูเรียว มีมิติ เธออาจชอบทาดินสอเขียนขอบปากเพื่อทำให้ปากดูอวบอิ่ม เขียนคิ้วเพื่อเติมคิ้ว และปัดแก้มให้แก้มดูอ่อนเยาว์และเปล่งปลั่ง  การคอนทัวร์ (Contour)เป็นเทคนิคการแต่งหน้าที่ได้รับความนิยมในสมัยนี้ โดยจะใช้เทคนิคนี้กันทุกช่วงอายุ นับตั้งแต่วัยรุ่นขึ้นไป พวกผู้หญิงกินเด็กในการ์ตูนคือผู้หญิงที่จะแต่งตัวดูเด็กเกินวัย และบางทีก็ชุดรัดแน่นเกินไปสำหรับตัวเธอ มักจะเห็นมาพร้อมกับเสื้อผ้าไร้รสนิยม อย่างที่สกรีนรูปสัตว์แบบนั้น แต่ในความเป็นจริงแล้ว ไม่ว่าผู้หญิงจะอายุเท่าไรก็สามารถแต่งตัวไร้รสนิยมและดูไม่น่ามองได้ทั้งนั้นแหละ  การแต่งตัวของผู้หญิงไม่ได้บ่งบอกถึงอายุของเธอเลย มันขึ้นอยู่กับสไตล์ส่วนตัวของเธอเองมากกว่า ขณะที่ผู้หญิงทุกช่วงวัยมักจะใส่บรากระชับหน้าอก แต่ผู้หญิงมีอายุจะมองว่ามันเป็นประโยชน์มากกว่า เพราะหน้าอกอาจหย่อนคล้อยตามอายุไปได้ ปกติแล้ว ผู้หญิงถ้ายิ่งมีอายุ เธอก็จะยิ่งรู้จักตัวเองและสิ่งที่ตัวเองชอบมากขึ้น และเธอก็จะยิ่งมั่นใจในตัวเองมากขึ้นด้วย สัญญาณบางอย่างที่บ่งบอกว่าเธอมีความมั่นใจในตนเองมีดังนี้   บุคลิกที่ดี: ไม่ว่าจะนั่งหรือลุกขึ้น คนที่มีความมั่นใจในตนเองมักจะหลังตรงและศีรษะสมดุลกับคอ คางก็จะไม่ชี้สูงหรือต่ำเกินไป ผ่อนคลาย: คนที่มีความมั่นใจในตนเองมักจะดูผ่อนคลายในหลายๆ สถานการณ์ บางทีอาจมองไปรอบๆ ห้องด้วยรอยยิ้มบางๆ หรือแค่ดูสงบเรียบร้อยเมื่ออยู่กับตัวเอง เธอจะดูไม่กระสับส่ายมากนัก การสบตา: คนที่มีความมั่นใจในตนเองจะสบสายตาและใช้มันในการเข้าหาสังคม มีคำกล่าวไว้ว่า มันมีความต่างกันระหว่างมองตากับจ้องตาอย่างเกรี้ยวกราดใส่ใครสักคน การมองตาเรื่อยๆ เป็นเวลา 60% ในขณะที่คุยกับคู่สนทนาถือเป็นมารยาทที่ดี ไม่ว่าจะแค่เพื่อนอนด้วยกันหรือความสัมพันธ์ระยะยาว การรู้ว่าคุณต้องการอะไรจะช่วยให้คุณทำตัวเพื่อจะครอบครองมันมาได้ถูก และความซื่อสัตย์ต่อผู้หญิงในสิ่งที่คุณต้องการก็เป็นสิ่งสำคัญเช่นกัน อย่าทำเป็นเหมือนว่าคุณอยากคบกับเธอนานๆ ถ้าคุณแค่ต้องการเซ็กส์ ผู้หญิงก็ชอบเซ็กส์เหมือนกัน เธออาจหาบางคนที่รักสนุกแต่ไม่อยากผูกพันธ์ด้วยก็ได้  คำถามบางอย่างที่ต้องตัดสินใจเลือกคำตอบ: คุณสนใจในเรื่องเพศ เรื่องการเก็บแต้มหรือเปล่า? หรือว่าต้องการความสัมพันธ์ระยะยาวกับใครสักคนที่เป็นผู้ใหญ่มากกว่าแฟนเก่าของคุณ? บางทีคุณอาจมีใครสักคนที่เล็งไว้อยู่แล้ว และแค่สงสัยว่าจะทำอย่างไรให้ผู้หญิงที่อายุมากกว่าสนใจคุณ  ถ้าคุณต้องการเพียงมีเซ็กส์กับผู้หญิงที่แก่กว่า สิ่งที่ควรทำที่สุดอาจเป็นไปหาคู่เดทในเว็บไซต์หาคู่เดทโดยเน้นหาผู้หญิงอายุมากกว่าที่กำลังมองหาผู้ชายอายุน้อยกว่า และหาในทางกลับกัน และยังมีทริปล่องเรือที่จัดให้ผู้หญิงอายุมากกว่าพบกับผู้ชายอายุน้อยกว่าได้ด้วยนะ  เว็บไซต์หาคู่ก็เป็นตัวเลือกที่ดีในการหาความสัมพันธ์ระยะยาวกับผู้หญิงมีอายุเช่นกัน ขอย้ำอีกครั้งว่า ควรรู้เป้าหมายของตัวเองให้ชัดเจนก่อนตั้งแต่แรก ผู้หญิงที่อายุมากกว่า 40 ก็มีชีวิตของตัวเองเหมือนกัน หมายถึงคุณก็สามารถเจอเธอได้ในชีวิตจริงที่ไหนก็ตาม ตั้งแต่ในยิมถึงปาร์ตี้บนเรือ คลาสเรียนการแสดง หรือแม้กระทั่งในร้านขายของชำแถวๆ บ้านก็เป็นไปได้ ความสนใจที่แบ่งปันร่วมกันเป็นสิ่งที่ดีในการเจอกับผู้คนในชีวิตปกติ ไม่เกี่ยวว่าจะอายุเท่าไร แน่นอน ผู้หญิงอายุมากกว่าบางคุณอาจดูเหมาะกับภาพจำแบบ“ผู้หญิงกินเด็ก” แต่ก็ไม่ใช่ทุกคนเสมอไป ทุกคนก็ต่างมีความชอบและนิสัยที่แตกต่างกันไปตามแต่ละคน เมื่อต้องการจะเข้าหาผู้หญิงที่มีอายุเพื่อความรัก คุณต้องลืมภาพจำของ“ผู้หญิงกินเด็ก”ไป และปฏิบัติกับเธอด้วยความเคารพและการตัดสินใจเหมือนที่คุณปฏิบัติกับคนอื่นๆ  เว็บไซตต์บางเว็บไซต์จะทำให้คุณเชื่อว่ามีผู้หญิงกินเด็กที่เป็นเฉพาะแบบ อย่างเช่น ผู้หญิงเปย์เด็ก (หรือป้าเลี้ยงเด็ก) ผู้หญิงกินเด็กแบบขี้หงุดหงิด ผู้หญิงกินเด็กแบบเรียบร้อย ผู้หญิงกินเด็กประเภทอัลฟ่า (ซับซ้อน ฉลาด หาเด็กหนุ่มมาปรนเปรอ) และเบต้า (ต้องการหาใครสักคนมาเยียวยาจิตใจ)  ขณะที่ภาพจำบางอย่างก็เป็นเรื่องจริง แต่คุณก็ควรทำความรู้จักกับผู้หญิงในตัวตนของเธอมากกว่าที่จะมองเธอแบบเผินๆ ตีกรอบความคิดแคบๆ และคิดถึงเรื่องแย่ๆ ที่ผู้หญิงมีอายุมักจะเป็นนะ ถ้าคุณสนใจในผู้หญิงที่มีอายุ ก็ทำให้เธอรู้ซะสิ วิธีที่จะแสดงให้เธอรู้ว่าคุณสนใจเธอก็มีมากมายขึ้นอยู่กับสถานการณ์ในตอนนั้นๆ ของคุณ นั่นรวมถึงสถานที่ที่คุณพบเธอและคุณรู้จักเธอดีแค่ไหนแล้ว  ถ้าคุณพบเธอที่บาร์ คุณอาจแสดงความสนใจด้วยการยิ้มให้เธอและดูว่าเธอยิ้มตอบหรือเปล่า ลองรอดูว่าเธอหันกลับมามองคุณหรือไม่ ถ้าเธอหันมา นั่นอาจหมายถึงเธอก็สนใจคุณเช่นกัน จากนั้นก็ให้เข้าไปหาและขอเลี้ยงเครื่องดื่มสักแก้วเลย ถ้าคุณสนใจผู้หญิงที่อยู่ในชมรมวิ่งเหมือนกันกับคุณ การแสดงออกก็จะต่างออกไป คุณอาจประเมินความสนใจจากเธอด้วยการเริ่มต้นบทสนทนาหลังจากที่วิ่งเสร็จกันมา ไม่จำเป็นต้องคุยเรื่องจริงจังอะไรกันขนาดนั้น เพียงคุยกันเรื่องเล็กๆ น้อยๆ อย่างเรื่องอากาศหรือชวนไปวิ่งด้วยกันประมาณนั้น ถ้าคุณเข้าหาผู้หญิงที่มีอายุแล้วเธอปฏิเสธคุณ ก็อย่าทำตัวเป็นปัญหาไปล่ะ มันโอเคถ้าคุณจะผิดหวังและแสดงออกถึงความผิดหวังอย่างมีมารยาทหรือมีไหวพริบ การเรียกชื่อเธอหรือขู่เธอไม่ใช่ความคิดที่ดีเลยจริงๆ  สิ่งที่ควรทำ: “ผมเสียใจเหมือนกันแหละ แต่ถ้าคุณเปลี่ยนใจเมื่อไร ผมก็ยังอยู่ตรงนี้นะ!” สิ่งที่ไม่ควรทำ: “ล้อผมเล่นหรือเปล่าเนี่ย? คุณโชคดีแล้วนะที่มีคนหนุ่มๆ อย่างผมมาสนใจคุณน่ะ!” ถ้าคุณตั้งใจจะดึงความสนใจจากผู้หญิงที่อายุมากกว่า เลิกคิดไปเลยว่าคุณต้องทำตัวให้เหมือนผู้ชายวัยเดียวกับเธอ ผู้หญิงหลายๆ คนที่มีอายุประมาณ 40 มักจะมองหาผู้ชายที่อายุน้อยกว่า เพราะเธอต้องการความคิดที่เปิดกว้าง ความโลดโผน และความโรแมนติก  เมื่อจะออกไปเดท ทำตัวรักผจญภัยและลองในอะไรใหม่ๆ ดู แบ่งปันความสนใจกับเธอ และเรียนรู้ถึงความสนใจของเธอไปพร้อมกัน ดังเช่นความสัมพันธ์ใดๆ ก็ตาม ที่จะเป็นการดีเมื่อได้เรียนรู้และเติบโตไปพร้อมๆ กัน คุณก็ต้องเป็นคนโลดโผนและเปิดใจในห้องนอนด้วยเหมือนกันล่ะ โอกาสก็คือ เธอจะชัดเจนไปเลยว่าเธอชอบอะไร ฉะนั้นสิ่งสำคัญคือคุณต้องฟังและทำตามคำแนะนำนั่นเอง ถ้าผู้หญิงมีอายุบอกว่าความสัมพันธ์ครั้งที่แล้วของเธอจบลงเพราะคู่ครองของเธอเป็นคนไม่โรแมนติก บ้างาน และคุณก็รู้ตัวดีว่าตัวเองกำลังจะถึงช่วงเวลาที่สำคัญในการทำงานของตัวเอง ซึ่งเป็นช่วงที่ต้องยกงานขึ้นมาให้ความสำคัญอันดับต้นๆ เหนือยิ่งกว่าอะไร มันก็อาจไม่ใช่จังหวะที่ดีที่สุดในการเริ่มความสัมพันธ์กับผู้หญิงคนนี้ก็เป็นได้ ผู้หญิง (รวมผู้ชายด้วย) มีอายุส่วนใหญ่จะผ่านร้อนผ่านหนาวมาจนรู้ว่าอะไรที่มันดี อะไรไม่ได้ผล พวกเขาเบื่อที่จะต้องมานั่งเล่นเกมแล้วล่ะ การที่มาขอยกเลิกนัดในช่วงนาทีสุดท้ายและ“การลืม”โทรหาติดกันหลายวันจนถึงหลายสัปดาห์อาจยังพอทนได้ตอนยังอายุน้อย แต่ผู้หญิงที่มีอายุมักจะเทกับคนที่มีพฤติกรรมแบบนี้ไปเลย
ลืมทุกอย่างที่คุณคิดว่าคุณรู้เกี่ยวกับผู้หญิงกินเด็กไปซะ. ดูอายุของผู้หญิง. ประเมินผลการแต่งหน้า. อย่าคิดว่าจะตัดสินเธอได้จากการแต่งตัว. ให้ความใส่ใจกับความมั่นใจในตัวเองของเธอ. รู้ว่าคุณต้องการอะไร และซื่อสัตย์กับมันเข้าไว้. ลืมภาพจำไปซะ. แสดงให้เธอเห็นว่าคุณสนใจเธอ. เตรียมใจกับคำปฏิเสธ และยอมรับมันอย่างนิ่มนวล. ทำตัว“เด็ก”. ซื่อสัตย์ในสิ่งที่ตัวเองเป็น. เป็นคนเชื่อถือได้และไม่กำกวม.
https://www.wikihow.com/Know-if-a-Woman-is-a-Cougar https://www.wikihow.com/Know-if-a-Woman-is-a-Cougar
Identifying a Cougar Attracting an Older Woman